cyanic-selkie/wikianc huggingface dataset:
Kanonprisen 2011
Det ble delt ut tretten priser i tolv prisklasser, samme antall klasser som året før, men med to vinnere i klassen beste birolle. Vinnerne i elleve av klassene ble kåret av medlemmene i fagforbundene tilknyttet filmbransjen, mens vinneren av klassen beste nyskaper ble kåret av en egen jury. Oslo 31. august vant hele syv av de 13 prisene som ble delt ut og ble dermed den mestvinnende filmen i Kanonprisens historie. ''Oslo 31. august ble også nominert til flest priser med elleve mens Hodejegerne og Jørgen + Anne = sant'' fikk henholdsvis syv og seks nominasjoner. Utdelingen ble arrangert på Byscenen i Trondheim og ble ledet av Thomas Seltzer.
Bahagian Betong
Betong-divisjonen er delt inn i to administrative distrikter:
Kanonprisen 2011
Vinnere og nominerte
Vinnere står først i listen og er merket med fet skrift.
(To vinnere)
Asmir Avdukić
Asmir Avdukić (født 13. mai 1981) er en bosnisk profesjonell fotballspiller som spiller for den bosniske fotballklubben Banja Luka. Han spiller som målvakt, og er også en del av. Han har spilt for flere andre klubber i sin karriere, blant annet Rudar Prijedor og Tuzla fra Bosnia-Hercegovina.
Han ble tatt ut til Fotball-VM 2014 i Brasil, der laget røk ut i gruppespillet.
Gabriel Minadeo
Gabriel Minadeo (født 27. juli 1967) er en argentinsk landhockeyspiller.
Han representerte Argentina under Sommer-OL 1996 i Atlanta, hvor laget hans ble nummer 9.
Martin Teffer
Martin Teffer (født 7. juni 1965 i Amsterdam) nederlandsk volleyballspiller som deltok i de olympiske leker 1988 i Seoul og 1992 i Barcelona.
Teffer vant en olympisk sølvmedalje i volleyball under OL 1992 i Barcelona. Han var med på det nederlandske laget som kom på andreplass i volleyballturneringen for menn bak Brasil. Nederland vant semifinalen mot Cuba med 3-0 men tapte finalen med 0-3 mot Brasil. Teffer spilte fem kamper i OL-turneringen.
Tennis under Stillehavslekene 1987
Tennis under Stillehavslekene 1987. Tennis var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var åttende gangen som sykling var med på programmet under stillehavslekene. Det var sju turneringer; single, double og lagkonkurranse for både menn og kvinner og en mixeddoubleturnering. Fransk Polynesia ble beste nasjon med fire gullmedaljer foran Amerikansk Samoa med to.
MVP (andre betydninger)
MVP er en forkortelse som kan vise til:
Prognose
En prognose er en forutsigelse av hvordan en utvikling vil arte seg. Det brukes innen flere fagfelt, og henspiller på en faglig forutsigelse om et utfall. Grunnprinsippet bak prognoser er at systematisk innsamling av observasjoner om tidligere utvikling eller utfall kan benyttes for å gjøre antakelser om hvordan samme fenomen vil utvikle seg i framtiden. Dersom flere faktorer inngår i prognosen omtales sammenhengene som en modell.
En framskriving er en beregning av en fremtidig utvikling basert på visse antakelser for vekstfaktorene. I en prognose forsøker en sikre seg at den er basert på realistiske og plausible forutsetninger. Enhver prognose er en framskriving, men ikke omvendt.
Åsane Fotball Damer
Åsane Fotball Damer (stiftet 4. november 1971) er fotballavdelingen for kvinner i Åsane Allianseidrettslag.
Lokalisert i bydelen Åsane i Bergen, har allianseidrettslaget driftsansvaret for baner, Åsanehallen og klubbhuset. I 2021 åpnet klubbens nye hjemmebane Åsane Arena.
Prognose
Eksempler på kjente typer prognoser er værvarsel, befolkningsframskrivinger, klimaprognosene fra FNs klimapanel, jordskjelvvarsler, samfunnsøkonomisk langtidsplanlegging som for eksempel Finansdepartementets perspektivmelding, teknisk analyse av aksjemarkedet m.fl. Bedriftsbudsjetter er også en type prognoser, ettersom de ofte gjør framskrivinger av bedriftens antatte fremtidige inntekter og utgifter basert på tidligere historikk og ledelsens fagkunnskap.
Åsane Fotball Damer
Klubben rykket opp til Toppserien for første gang i 2022.
Prognose
Medisinsk
I medisin og psykologi er en prognose en forutsigelse eller en skjønnsmessig vurdering av hvordan man antar at en sykdom vil forløpe. Mens å gi en diagnose er å fastslå sykdomsbildet, bygger prognosen på diagnosen og er en antakelse av sykdommens fremtidige utvikling. Vurderingen bygger på statistisk materiale og tidligere erfaring, men individuelle faktorer spiller inn som usikkerhetsmoment. Det henspiller både på varigheten av sykdommen, muligheten for å bli frisk og hvorvidt den vil føre til varige, men for pasienten. Dette er den rette medisinprognosering når den ikke blir endret over alt for lang tid. For eksempel er 11% av schizofrene i stand til å jobbe. For mange kroniske sykdommer er det vanlig å oppgi prognosen i et 5-års perspektiv, f.eks. «det er 10% 5-årsoverlevelse for brystkreft».
Åsane Fotball Damer
Nåværende spillerstall
''oppdatert 17. august 2023.''
Koch Industries
Koch Industries, Inc. er et amerikansk industrikonglomerat som har virksomhet først og fremst innen kjemisk-teknisk industri, mineraler, energi, kunstgjødsel, petroleum, glass, biobrensel, dagligvarer, produksjonsindustri, infrastruktur og råvarehandel. Konglomeratet rangeres som USAs nest største private selskap etter omsetning, på nesten 115 milliarder dollar og per 2017 har det mer enn 120 000 ansatte verden over.
Konglomeratet ble grunnlagt i 1940 av Fred Koch under navnet Wood River Oil and Refining Company og var da kun et petroleumselskap. Selskapet ble døpt om til sitt nåværende navn da Fred Koch gikk bort i 1967.
Anisolinus
Anisolinus er en slekt av biller som hører til familien kortvinger (Staphylinidae).
Utseende
Nokså store (ca. 15 millimeter), slanke, brunlige kortvinger. Hodet er stort og bredt. Fasettøynene er middelsstore. Kjevene (mandiblene) er nokså store og sigdformede. Antennene er jevntykke uten en tydelig avsatt kølle, ganske tynne, de ytterste leddene gjerne gulhvite. Brystskjoldet (pronotum) er rundet, omtrent så bredt som hodet. Dekkvingene er litt bredere (til sammen) enn brystskjoldet, rundede. Bakkroppen er lang og spoleformet.
Utbredelse
Slekten er utbredt i Sørøst og Øst-Asia, særlig Japan.
MKS-systemet
MKS-systemet er et målesystem for fysiske størrelser som bygger på meterkonvensjonen av 1875. Det benytter derfor meter (m), kilogram (kg) og sekund (s) som fundamentale enheter. I motsetning til det tilsvarende CGS-systemet ble MKS-systemet i 1935 foreslått utvidet med en egen enhet som kunne benyttes for elektromagnetiske størrelser. Etter at det i 1946 ble vedtatt at denne enheten skulle være ampere (A) for elektrisk strøm, ble systemet omtalt som MKSA-systemet.
Sneh Rana
Sneh Rana (født Sneh Rajya Laxmi, 29. mai 1993 i Siddharthanagar, Rupandehi) er en nepalsk rifleskytter, og representerer Nepal. Hun deltok under Sommer-OL 2012 i øvelsen skyting og grenen 10 meter rifle.
MKS-systemet
Noen år senere ble systemet supplert med de to nye grunnenhetene kelvin K for temperatur og candela cd for lysstyrke og gikk over til å bli det internasjonale SI-systemet som brukes nesten overalt i dag.
Mekaniske enheter
Før MKS-systemet ble innført, hadde måleenhetene i CGS-systemet i stor grad vært enerådende i vitenskapelig arbeid. De fundamentale enhetene i dette systemet var centimeter (cm) for lengde, gram (g) for masse og sekund (s) for tid. Da 1 m = 100 cm = 102 cm, 1 kg = 103 g og tidsenheten sekund er den samme i de to systemene, vil konvertering av mekaniske størrelser mellom MKS- og CGS-systemet kun involvere potenser av 10. For eksempel er den sammensatte enheten for kraft i MKS-systemet definert å gi en masse på 1 kg en akselerasjon på 1 m/s2. I forbindelse med etablering av SI-systemet fikk denne navnet newton (N). Derfor er 1 N = 1 kg⋅m/s2 = 103 g⋅102 cm/s2 = 105 dyn hvor 1 dyn er kraftenheten i CGS-systemet. På samme måte har man sammenhengen 1 J = 1 N⋅1 m = 107 erg mellom energienheten joule (J) og erg i de to systemene.
Dibothroglyptus
Dibothroglyptus er en slekt av biller som hører til underfamilien storkortvinger (Staphylininae) i familien kortvinger (Staphylinidae).
MKS-systemet
Mekaniske enheter
Andre, sammensatte enheter bygges opp på tilsvarende vis. Flere av dem har fått navn etter kjente vitenskapsfolk:
Dibothroglyptus
Utseende
Små til middelsstore, smale, blanke, rødbrunlige kortvinger. Hodet er ovalt med små fasettøyne. Det er markert, avsatt "hals", pronotum er avrundet firkantet, nokså smalt, lengre enn bredt. Dekkvingene er forholdsvis korte, bakkroppen lang og sylindrisk. Beina er korte og kraftige.
MKS-systemet
Elektromagnetiske enheter
Som først vist av Gauss, kunne de mekaniske enhetene benyttes også til å definere sammensatte enheter for elektriske og magnetiske størrelser. På slutten av 1800-tallet ble dette utvidete enhetssystemet omtalt som det gaussiske systemet, men også mindre presist som CGS-systemet.
Dibothroglyptus
Levevis
Artene er nattaktive rovdyr.
Utbredelse
Slekten er utbredt i Indonesia (Sumba).
MKS-systemet
Elektromagnetiske enheter
Omtrent på samme tid innførte British Association for the Advancement of Science de praktiske enhetene volt (V) for elektrisk spenning, ampere (A) for elektrisk strøm og ohm (Ω) for elektrisk motstand. Disse kunne bestemmes med en viss nøyaktighet ved forskjellige eksperiment, men det var klart at de var svært forskjellig fra enhetene i det gaussiske systemet.
MKSA-systemet
Denne avstanden mellom teoretiske og praktiske enheter var mye av grunnen til at den italienske fysiker Giovanni Giorgi i 1901 foreslo å innføre en fjerde, elektromagnetisk enhet i tillegg til de tre mekaniske enhetene i MKS-systemet. Denne kunne være en av de praktiske enhetene A, V eller Ω som allerede var i bruk. Et slikt system ville også ha den gode egenskapen at enheten for mekanisk effekt 1 W = 107 erg/s ville numerisk bli den samme som for den elektriske effektenheten 1 V⋅ A. Det kan synliggjøres ved at den gaussiske enheten for elektrisk spenning tilsvarer 300 V i SI-systemet, mens enheten for elektrisk strøm er ekvivalent med (1/3)×10-9 A. Dermed er den gaussiske enheten for elektrisk effekt ekvivalent med 300⋅(1/3)×10-9 V⋅A = 10-7 W som er i overensstemmelse med den mekaniske effekten.
Giorgi anbefalte også at de nye enhetene skulle være «rasjonelle» slik at ingen faktorer 4π  ville opptre i Maxwells ligninger. Dette hadde tidligere blitt benyttet i Heaviside-Lorentz-systemet. Han argumenterte først for at den fjerde enheten burde være ohm.
Dette utvidete systemet gikk først under navnet Giorgi-systemet. Men da det ble endelig vedtatt i 1954 av CGPM, var det med ampere (A) som den fjerde enheten. Det medførte at systemet nå i ettertid blir omtalt som MKSA-systemet. I dag utgjør det den opprinnelige delen av det internasjonale SI-systemet.
Disse sammensatte enhetene er identiske med de som benyttes i SI-systemet.
Tino-Sven Sušić
Han har spilt for flere andre klubber i sin karriere, blant annet Standard Liège og Genk fra Belgia.
Han ble tatt ut til Fotball-VM 2014 i Brasil, der laget røk ut i gruppespillet. Han er nevøen til landslagstrener Safet Sušić.
Bahagian Sri Aman
Bahagian Sri Aman (engelsk: Sri Aman Division, norsk: Sri Aman-divisjonen, tidligere Simanggang-distriktet) er en av de elleve administrative divisjonene i Sarawak i Øst-Malaysia. Området ligger mellom den indre delen av Datu-bukta og grensa mot Indonesia i den sørøstlige delen av Sarawak. Divisjonen har et samlet areal på 5 466,3 kvadratkilometer. Folketallet er på 94 774 (2010).
Sri Aman var tidligere en del av «Den første divisjonen», Kuching.
Sri Aman-divisjonen er delt inn i to administrative distrikter:
Nordmarka (vei i Oslo)
Nordmarka (805–897, 820–892) er en vei i Nordmarka i Oslo. Den går fra Bjørnholt og innover i Nordmarka til Vestre Hakkloa gård, og er en fortsettelse av Nordmarkveien. Hele veien er klassifisert som skogsbilvei, og har en lengde på 8,2 km.
Fernando Ferrara
Fernando Ferrara (født 24. juli 1987) er en argentinsk landhockeyspiller.
Han representerte Argentina under Sommer-OL 1996 i Atlanta, hvor laget hans ble nummer 9.
Erik Alsgaard
Erik Erland Pham Alsgaard (født 1996) er en norsk judoutøver som representerer Ippon Judoklubb i Bærum.
Han vant fire NM-gull og ti NM-medaljer i perioden 2014–2022.
Hekkveien (Oslo)
Hekkveien (1–11, 10a–20) er en vei på Frydenberg i bydel Grünerløkka i Oslo. Den går fra Grenseveien like ved nedgangen til Carl Berners plass stasjon og til Fougners vei. Nr. 1, 3 og 7 er tre høyblokker på ni etasjer pluss to kjelleretasjer. De ligger på et høydedrag over Grenseveien. Bygningene ble oppført av entreprenørforretning Iver H. Jones i 1954-55. Aksjelagene heter Furulund I, II og III.
Her ligger også nr 5, en murvilla fra 1878, som huser kontorene til Norsk Billedhoggerforening. I hagen her er mange skulpturer utstilt, og det foreligger (2008) planer om å utvide dette til Carl Berner skulpturpark.
Stilboma
Levevis
Denne gruppen inneholder mange arter som lever i trær, der de gjerne løper rundt på barken.
Hekkveien (Oslo)
Nr 9 er kirke for Jesu Kristi kirke av siste dagers hellige (mormoner).
Så langt er det ingen egen bebyggelse på vestsida av veien, men en ser baksida av det gamle industrianlegget Hasle Brug, som har inngang fra Hasleveien.
Stilboma
Utbredelse
Slekten er utbredt i Sørøst-Asia.
Hekkveien (Oslo)
På adressen Hekkveien 8 er det etablert en liten minnepark med monument. Her hedres de som under krigen sto bak «Carl Fredriksens Transport», og i et par hektiske vintermåneder i 1942 - 1943 klarte å få rundt 1000 jøder og motstandsfolk brakt i sikkerhet til Sverige. Disse flyktningetransportene startet på daværende Syversens gartneri som lå rett øst for parken.
Etter kirka svinger Hekkveien, og det ligger nyere blokker på begge sider.
Hekkveien 4, Søndre Syting, Surrey er adressen der den litterære figuren Harry Potter vokste opp, men dette stedet har altså ingenting med Oslo å gjøre.
Leadville (New South Wales)
Leadville er en by i delstaten New South Wales i Australia. Byen ligger i fylket Warrumbungle Shire, 376 km nordvest for delstatens hovedstad, Sydney. Ved delstatsvalg tilhører Leadville Barwon valgkrets (engelsk: Electoral district of Barwon), mens det ved føderale valg tilhører Division of Parkes.
Leadville og området rundt byen hadde ved folketellingen i 2006 en befolkning på 186, mens det fem år senere var sunket til 181.
30. mars 1920 ble jernbanestasjonen på Coolah Branch-linjen tatt i bruk, og 6. april 1975 ble den nedlagt.
Rosso
Rosso kan vise til:
Mimocolliuris
Mimocolliuris er en slekt av billene i delgruppen (underfamilien) Lebiinae i familiegruppen løpebiller.
Sejad Salihović
Sejad Salihović (født 8. oktober 1984) er en bosnisk fotballspiller som spiller for den kinesiske klubben Beijing Renhe FC. Han spiller som midtbanespiller, og er også en del av. Han har spilt for flere andre klubber i sin karriere, blant annet Hertha Berlin fra Tyskland.
Mimocolliuris
Utseende
Middelsstore (ca. 7 millimeter), spinkle, blanke, svarte eller røde og svarte løpebiller. Hodet er ovalt med nokså små fasettøyne, kjevene ikke forstørrede. Antennene er tynne og rundt halve kroppslengden. Pronotum er minst dobbelt så langt som bredt, betydelig smalere enn hodet, med rundede sider, bredest et stykke bak midten. Dekkvingene er jevnbrede med kraftige punktrader, mye bredere enn forkroppen.
Sejad Salihović
Han ble tatt ut til Fotball-VM 2014 i Brasil, der laget ble slått ut i gruppespillet.
Mimocolliuris
Utbredelse
Slekten er utbredt i Sørøst-Asia (Taiwan, Nepal).
Systematisk inndeling
Systematikken følger Carabidae of the World.
Leandro Baccaro
Leandro Baccaro (født 17. april 1973) er en argentinsk landhockeyspiller.
Han representerte Argentina under Sommer-OL 1996 i Atlanta, hvor laget hans ble nummer 9.
Hellas under EM i friidrett 1994
Hellas deltok med 18 utøvere under EM i friidrett 1994 som ble arrangert 7.–14. august 1994 i Helsingfors. Utøvere fra Hellas tok en medalje under mesterskapet.
Koronapandemien
Koronapandemien, koronaviruspandemien eller covid-19-pandemien er et verdensomspennende utbrudd av luftveisinfeksjonen covid-19. Sykdommen ble første gang konstatert i desember 2019 i millionbyen Wuhan i den kinesiske provinsen Hubei. Den utviklet seg i løpet av januar 2020 til en epidemi i deler av Kina, og bredte seg deretter til hele verden som en pandemi. Utbruddet ble utløst av det til da ukjente koronaviruset Sars-CoV-2.
Pandemien har forårsaket en økonomisk stagnasjon i både Norge og verden, og fått omfattende sosiale og sosioøkonomiske konsekvenser for samfunnet.
Oppdagelse i Wuhan
Inkubasjonstiden, perioden fra en er smittet og til sykdommen bryter ut, kan variere fra én til 14 dager, sa Kinas helseminister 26. januar 2020,. Videre sa han at viruset kan smitte også i den symptomfrie inkubasjonstiden. I slutten av januar vurderte kinesiske myndigheter utbruddet som en kategori B-sykdom på linje med AIDS, SARS og polio. Ikke desto mindre håndterte myndighetene det som en kategori A-sykdom – som Kina ellers bare har to av: kolera og byllepest.
15. mars 2020 var over 152,000 mennesker rapportert smittet i 141 land og territorier verden over. Omkring 5,720 mennesker var bekreftet døde.
2. april 2020 var over 1,000,000 mennesker rapportert smittet av viruset ifølge worldometer. Den 3. april er over 54,000 mennesker døde av viruset og over 200,000 mennesker er friske fra viruset.
Den 27. desember ble en mann innlagt på Hôpital Avicenne i Bobigny nær Paris i Frankrike og testet for influensa; testen var negativ. Den 3. mai 2020 meddelte imidlertid Yves Cohen, leder for gjenoppliving (resuscitation) ved hospitalet, at en senere gjentatt testing av prøvematerialet fra desember hadde vist at mannen hadde hatt covid-19. Cohen sa at det var for tidlig å si om mannen hadde vært Frankrikes «pasient null».
I Europa (per 15. mars) var Italia, Island, Norge, Spania og Sveits de hardest rammede landene etter bekreftede smittede per 100,000 innbyggere. I Lombardia døde 113 pasienter av viruset i løpet av ett døgn 7. mars 2020. Per 15. mars 2020 har 21,157 italienere blitt bekreftet korona-positive eller døde av viruset. I Norge er bekreftet smittet og  døde av viruset.
Verdens helseorganisasjon erklærte 11. mars 2020 virusutbruddet som en pandemi.
Døde
Viruset hadde ifølge Verdens helseorganisasjon per smittet  personer, hvorav  er bekreftet døde pr. . Barn blir i svært liten grad syke, men det var ved inngangen av mars 2020 uklart om det er fordi de ikke smittes, eller fordi de ikke blir syke av viruset. Ingen barn i Kina var i mars 2020 rapportert døde som følge av viruset.
Financial Times sammenlignet dødstall i områder hvor viruset ble spredd med dødstall for samme måneder i et normalår. For Lombardia var det 13,000 eller 155 % flere døde enn et normalt år og Bergamo hadde 464 % over normalen noe som er det høyeste i verden. New York hadde 200 % over normalen og den nest høyeste økte dødeligheten i verden etter Bergamo. Avisen anslår en underrapportering av dødstall på rundt 50 % noe som innebærer at det til midten av april var 318 000 døde, og ikke 201 000 døde slik de enkelte lands myndigheter til sammen har rapportert. The Economist anslo i midten av mai at Sverige, Frankrike, Spania og Belgia hadde registret dødsfall av covid-19 på 90-100 % av antall dødsfall over det normale for årstiden. Mens Italia hadde en underrapportering ved at omkring 50 % de unormale dødsfallene i perioden ble relatert til viruset. Istanbul hadde i april omtrent 40 % av tilfellene i Tyrkia og de 1 900 registrerte døde i Istanbul per slutten av mai anslås å være halvparten av det reelle tallet. I midten av juni anslo The Economist at Storbritannia og Spania hadde størst antall unormale dødsfall (excess deaths) med nær 1000 flere døde per 1 million innbyggere enn normalt (regnet fra det tidspunktet der de første 50 døde var registrert). Italia over 700, Sverige hadde 400 flere døde, USA nær 400, Tyskland under 100 og Danmark rundt 50 flere døde per 1 million innbyggere.
Ifølge analyser gjengitt i The Economist har pandemier de foregående 60 årene vært mindre dødelig i demokratiske land enn i andre land. Dødeligheten av covid-19 (regnet som døde per 1 000 smittede) i perioden mars–mai har vært klart høyere i demokratiske land (som USA) og The Economist mistenker at mindre demokratiske land (som Kina og Saudi-Arabia) har manipulert statistikken. I mai 2021 anslo The Economist at det for verden under ett har vært 7 til 12 millioner flere dødsfall enn normalt. Dette er omtrent tre ganger så mange som bekreftet døde i offisielle tall. Underrapporteringen skyldes blant annet at det kreves en positiv test på viruset for å regnes med i de offisielle tallene. Sør-Afrika har offisielt nær 100 døde per 100.000 innbyggere, det høyeste sør for Sahara, The Economist tror også dette tallet er klart lavere enn realiteten. The Economist anslo 2. september 2021 de samlede dødstallene så langt til 15 millioner, noe som er minst 3 ganger flere enn offisielle tallene. The Economist anslår at det riktige tallet med 95 % sikkerhet ligger mellom 9 og 18 millioner.
I 2020 går covid-19 trolig forbi brystkreft og malaria som dødsårsak globalt. I april 2020 var covid-19 vanligere dødsårsak enn diabetes og trafikkulykker, og var blant de hyppigste dødsårsakene i verden. På det meste var covid-19 bare forbigått av lungebetennelse som dødsårsak globalt.
Tyskland har et velfungerende statsapparat og offentlig administrasjon og lyktes i stor grad med å bremse spredning av viruset. Den 17. april ble det erklært at viruset var under kontroll (seks uker etter det første dødsfallet). Landet tok tidlig i bruk smittesporing for å hindre spredning av viruset og hadde noen av Europas minst strenge restriksjoner under epidemien (skoler og restauranter ble stengt, forsamlinger ble forbudt, mens fabrikker og annet næringsliv fortsatte som normalt). Helseministeren satte tidlig i gang tiltak ved utsette alle ikke-akutte behandlinger og utvide intensivkapasiteten (som allerede var stor) på sykehusene. Omfattende testing (opp til 360 000 hver uke) gjorde at syke ble identifisert og innlagt i en tidlig fase av sykdommen. Hver enkelt smittet person ble fulgt opp av en kontaktperson i lokaladministrasjonen. De første tilfellene ble registrert på Webastos hovedkontor nær München og ble raskt sporet til en kinesisk medarbeider som hadde deltatt på seminar der. En annen medarbeider hos Webasto ble trolig smittet da en syk kollega sendte ham en saltbøsse. Sør i Bayern kom det inn smitte med personer som hadde vært på skiferie i Tirol, og en tredagers ølfestival tidlig i mars var en effektiv virusspreder.
Forventet levealder gikk ned i de fleste rike land under pandemien, unntatt i Norge og Danmark der den gikk litt opp.
I USA var 13 % dødsfall over 65 år relatert til covid-smitte, som dødsårsak bare overgått av kreft og hjertesykdom. Blant personer over 65 døde 1 av 100 av epidemien, totalt 600.000 dødsfall. Høsten 2021 var det rundt 1000 dødsfall daglig i USA.
Internasjonal spredning
Per 24. januar 2020 hadde følgende asiatiske land smittede personer: Japan, Nepal, Singapore, Sør-Korea, Taiwan, Thailand og Vietnam. I tillegg var det påvist smittede personer i de to administrative regionene Hong Kong og Macao. Det første smittetilfellet i Europa ble registrert i Frankrike 25. januar.
Japan var et av de første landene utenom Kina som registrerte smitte. Myndighetene i Japan innførte begrensede restriksjoner 7. april og 15 % av landets sykehussenger ble reservert til smittede. Spredningen i Japan har vært langt mindre enn ventet og i slutten av mai var det registrert 850 dødsfall og 16 500 smittede. Det er uklart hvorfor det har vært så lite smittespredning. Frivillige tiltak hos befolkningen, tradisjon for bruk av munnbind, lite tradisjon for klemming og det er ikke vanlig at eldre bor sammen med yngre familiemedlemmer er lansert som mulig forklaringer. Utbredt bruk av BCG-vaksine siden 1952 er en forklaring det forskes på. Helsemyndighetene fikk informasjon om smitteveier mens «Diamond Princess» lå i karantene i Yokohama havn fra tidlig februar.
Vietnam hadde ved utgangen av mai 328 registrert smittede og ingen døde. Det er litt usikkert hvor troverdige disse tallene er. De første smittetilfellene ble oppdaget 23. januar etter at landet flere uker tidligere hadde innført streng grensekontroll og karantenebestemmelser. Områder i landet med påviste smittetilfeller ble helt stengt, og Vietnam var det første landet utenom Kina med slike tiltak. Med få smittede har landets helsevesen vært i stand til å spore smitten.
Rodolfo Schmitt
Han representerte Argentina under Sommer-OL 1996 i Atlanta, hvor laget hans ble nummer 9.
Koronapandemien
Internasjonal spredning
Verdens helseorganisasjon (WHO) opplyste 30. januar 2020 at spredningen førte til at den ble oppgradert til en internasjonal folkehelsekrise. 11. mars 2020 ble virusutbruddet erklært en pandemi på grunn av omfanget av spredningen og at spredningen var ute av kontroll. WHO opplyste 13. mars 2020 at Europa nå utgjorde pandemiens episentrum.
Det har vært langt mindre smittespredning og færre døde i tidligere kommuniststyrte land og områder i Øst-Europa. De østtyske delstatene har hatt klart færre smittede enn de vesttyske. En mulig forklaring er at disse landene stengte ned tidligere av frykt for at et svakt helsevesen ikke ville klare å håndtere et stort antall pasienter. En annen forklaring er mindre befolkningstetthet og generelt mindre reiseaktivitet enn i vest. Kontakt og handel med områdene i Europa med tidlig i utbrudd (Østerrike og Nord-Italia) er trolig også en forklaring, for eksempel har Bayern mye kontakt med Østerrike, mens de østtyske delstatene har mer kontakt med Polen og Tsjekkia. I land preget av lite tillit særlig til myndighetene (som i Brasil og USA) er det større spredning enn i land preget av høy grad av tillit (som Norge og Sverige). En undersøkelse utført i april 2020 i Norge viser at bekymring for sykdommen er avgjørende for om folk følger myndighetenes råd, og at personer med liten tillit til myndighetene i mindre grad følger smittevernrådene.
Afrika hadde til mai 2020 langt færre smittede i forhold til folketallet enn andre deler av verden. Det er ukjent hvorfor; ung befolkning er en mulig forklaring. Behandling mot malaria, hiv og tuberkulose kan ha beskyttet mot smitte. Tørt og varmt klima gir trolig mindre spredning av viruset, og befolkningen bor generelt spredt (med unntak av storbyer som Lagos) og folk reiser relativt lite.
I USA var det særlig mye smittespredning i New York med påfølgende mange dødsfall. New York var rammet i omtrent samme grad som Lombardia i Italia relativt til folketallet. California, som på egen hånd satte inn tiltak tidlig, var i slutten av mai 2020 i en situasjon som lignet på Tyskland. I Michigan, hvor svarte innbyggere utgjør 14 % av befolkningen, er 40 % av de døde svarte.
I Brasil passerte antall daglig døde 1 000 27. mai, og landet gikk da forbi USA i antall daglige dødsfall. Brasil passerte i slutten av mai 27 000 døde og gikk da forbi Spania i antall døde. I Ecuador ble sykehusene og likhusene overbelastet og begynte å legge de døde på gaten.
Ved utgangen av mai 2020 var det registrert 4395 døde i Sverige (44 dødsfall per 100.000 innbyggere) og 37.113 smittede. Relativt til folketallet var da Sverige et av landene med flest dødsfall.
I begynnelsen av juni var det tiltagende spredning hovedsakelig i den mindre utviklede delene av verden. I India ble det registrert 8 000 nye smittede hver dag og i Brasil 25 000 nye tilfeller. De fattigste landene har trolig de største mørketallene ifølge The Economist: Tilfeldig testing i Lahore, Pakistan, tyder på at myndighetenes statistikk fanger opp bare 1 av 25 smittede. I India, Bangladesh og Pakistan ble antall smittede doblet annenhver uke.
New Zealands myndigheter meldte 8. juni at den siste pasienten var utskrevet og erklærte landet fritt for smitte. I alt 22 personer var da registrert døde av sykdommen. Skolene i landet åpnet igjen 18. mai etter flere ukers stenging.
I Iran kan, ifølge BBC, det faktiske tallet på døde og smittede være tre ganger større enn myndighetenes offisielle tall. BBC kaller det en cover-up, og skaffet seg de alternative tallene fra en anonym kilde. Ifølge BBCs tall var det innen 20. juli 2020 registrert 42,000 døde i Iran mot 14405 oppgitt av myndighetene, og 450.000 smittede. Blant de døde var 2000 utlendinger. Områdene langs det kaspiske hav samt provinsen Qom var særlig rammet med opp til 1 død per 1000 innbygger.
I Norge var det underdødelighet i 2020 og tidlig i 2021. I midten av 2021 snudde denne trenden til overdødelighet. Fra midten av 2021 har det dødd over formatnum:7500}} flere enn normalt. Mange land i Europa, blant dem Storbritannia, Italia og Spania, har også flere døde enn offisielt kategorisert som covid-smittede, og flere kilder, blant annet Financial Times, har gått over til å rapportere overdødelighet i stedet for offisielt meldte døde som et mål på epidemiens alvorlighet.
9. november 2020 passerte verden 50 millioner smittetilfeller og mer enn 1,25 millioner relaterte dødsfall.
I desember 2020 spredte pandemien seg til Antarktis.
Norge
I Norge er bekreftet smittet og  døde av viruset, ifølge Folkehelseinstituttets dagsrapport. Dagsrapporten publiseres kl. 12.00 hver dag og inneholder antall tilfeller frem til kl. 24.00 forrige dag. Aviser kan rapportere andre tall da de oppdateres fortløpende når kommunene rapporterer nye smittetilfeller. Folkehelseinstituttet oppdaterer ikke dødsfall i helgene. Dødsfall-tall hentes fra VG i de dagene. Norges første smittetilfelle ble rapportert 26. februar 2020 i Tromsø. Den smittede kvinnen skal nettopp ha returnert fra en reise til Kina. Det første dødsfallet i Norge grunnet covid-19 skjedde 12. mars. Den døde var en eldre pasient som var innlagt ved Oslo universitetssykehus på grunn av sykdommen.
12. mars 2020 vedtok Helsedirektoratet at alle barnehager og skoler, sammen med at blant annet idrettsarrangementer, kulturarrangementer og treningssentre i Norge stenges for å begrense smitte.
Registrering av dødsfall
Det franske demografi-instituttet INED, uttalte i april 2020 at tallene for antall døde var usikre. Det ville ta lang tid før tallene var nøyaktige. Videre var det på det rene at de ulike land anvendte ulike kriterier for registrering. Tyskland, Luxembourg, Sør-Korea og Spania tok med alle som hadde testet positivt på covid-19 med i statistikken, uansett om dødsfallet hadde skjedd på sykehus eller andre steder. I Belgia inkluderte tallene også personer som ikke var testet, der var det nok med mistanke om smitte. Kina og Iran tok med bare de som døde på sykehus. I Italia ble bare tallene på de største sykehusene tatt med. Det var også ulikt hvordan dødsårsaken ble vurdert. Belgia, Storbritannia, Italia, Luxembourg, Sør-Korea, Spania og Tyskland tok med alle som hadde testet positivt på covid-19, selv om de hadde dødd av en komplikasjon som skyldtes underliggende sykdom. Iran ekskluderte alle som hadde testet positivt, men som døde av annen alvorlig luftveissykdom. I Storbritannia viser de offisielle tallene at 30 % av dødsfallene relatert til viruset har vært på alders- og sykehjem. I britiske pleieinstitusjoner var det 26 000 flere dødsfall i pleiehjem til juni sammenlignet med et normalt år. I Skottland og Nord-Irland har halvparten av dødsfallene innen begynnelsen av juni vært på alders- og sykehjem. De høye dødstallene kan skyldes at overbelastede sykehus overførte pasienter til pleieinstitusjoner.
Mimmi Tamba
Mimmi Tamba (født 1991 i Tromsø) er en norsk sanger, produsent, vokalist, skuespiller og låtskriver kjent gjennom sin opptreden i NRK programmet Stjernekamp høsten 2013.
Koronapandemien
Prøvetaking
WHO har publisert en metode for å diagnostisere den nye typen av koronavirus. Metoden ble utviklet av Charité, som er en av de største universitetsklinikkene i Europa.
Mimmi Tamba
Tamba er født og oppvokst i Tromsø. Hennes mor, Guri Johnson, er skuespiller ved Hålogaland teater. Hennes far er musiker fra Senegal. Som musiker har Tamba vært innom jazz, soul og pop. Høsten 2013 slapp hun musikkvideoen til «Lyset i mørket» hvor hun synger på dialekt. Hun ga ut debutalbumet Storm samme år.
Koronapandemien
Tiltak
For å redusere antall smittede har flere land tatt i bruk tiltak som påbud om hjemmekarantene hvor personer som har vært i kontakt med smittede eller reist utenlands må følge. I tillegg har flere land stengt grensene for reisende.
Mimmi Tamba
I 2018 slapp hun singelen «Money» og i 2019 «Happen» før hun i 2020 ga ut sitt andre album Semper Eadem. For albumet ble hun nominert til spellemannprisen i åpen klasse. Hun ble også nominert til Tonos Edvard pris i klassen Populær for albumbet Semper Eadem.
Koronapandemien
Tiltak
Før utbruddet hadde Tyskland en samlet kapasitet på 28 000 plasser innenfor intensivbehandling, dette ble økt til 40 000 plasser i tilfelle tilstrømming av pasienter, og testet i april 100 000 innbyggere daglig for smitte. Tyskland har 3 til 4 ganger så mange sengeplasser på intensivavdelinger i forhold til folketallet som Italia og Spania. Tyskland har hatt en langt større kapasitet i sine 1 400 sykehus enn Italia, Frankrike og Spania, og også de små sykehusene har behandlet smittede pasienter. Bertelsmann-stiftelsen (en tankesmie) har tidligere foreslått å redusere overkapasiteten og antallet sykehus i landet. Tyskland har en halv million sykehussenger og dobbelt så mange ledige plasser på sine sykehus sammenlignet med England. Storbritannia har i alt 2,5 sykehussenger per 1 000 innbyggere, mens Frankrike har 6 og Tyskland 8 per 1 000 innbygger.
Mimmi Tamba
Tamba har en bachelorgrad i skuespill fra Det Norske Teatret. Hun har spilt hovedrollen som Nabulungi i musikalen The Book of Mormon. Hun spilte i Det Norske Teatrets David Bowie-musikal Lazarus. For rollen ble hun nominert til Heddaprisen 2019 i klassen beste kvinnelige skuespiller/medspiller.
Koronapandemien
Tiltak
På føderalt nivå responderte USAs myndigheter relativt sent. USAs desentraliserte ordning med i stor grad selvstyrte delstater medførte at tiltakene mot smitten varierte fra delstat til delstat. California satte i gang tiltak straks det ble registrert smittetilfeller. De republikanske guvernørene i Maryland og Massachusetts overså de sentrale myndighetene og utformet egne tiltak. Guvernøren i Florida vegret seg for å gjennomføre en nedstenging, mens fylkesadministrasjonene i Florida gjorde mye på egen hånd.
Mimmi Tamba
Hun slapp del 2 av album triologien sin Titanic i 2022 som ble kritikerrost.
Semper Eadem ble gjort om til en forestilling på Det Norske Teatret i 2023 og fikk 6 i både Aftenposten og Dagbladet. Forestillingen ble omtalt som en umiddelbar klassiker og kult forestilling.
Koronapandemien
Norge
WHO erklærte 30. januar global folkehelsekrise og 31. januar ble utbruddet definert som allmennfarlig og meldepliktig sykdom i henhold til smittevernloven - Helsedirektoratet fikk samtidig ansvar for nasjonal koordinering av innsatsen i Norge.
I Norge er det etter 15. mars 2020 straffbart å bryte bestemmelsene i karantene- og isolasjonsforskriften, samt å oppholde seg på fritidseiendommer utenfor egen kommune. En person i karantene er forventet å oppholde seg hjemme eller en annen plass hvor det ikke befinner seg andre mennesker. Det vil si at de ikke kan gå på skole eller jobb, reise på lengre turer innenlands, reise utenlands, ta offentlig transport, oppholde seg på steder med mange mennesker eller å være i nær kontakt med andre enn personene de bor med. Når en person er isolert er det forventet at de skal holde seg hjemme hvor de holder avstand fra personene de bor med og isolert fra andre. Det er heller ikke lovlig å oppholde seg på fritidseiendommer som hytte. Brudd på loven kan medføre bøter eller fengsel opptil seks måneder.
Vaksiner
En rekke legemiddelfirmaer satte i gang arbeid for å utvikle vaksiner mot covid-19. De kunne trekke veksler på det arbeidet som tidligere var gjort for å lage vaksiner mot SARS og MERS.
Reiserestriksjoner og evakuering
Provinsen Hubei er hardest rammet av viruset. Historiens mest omfattende karantene hva gjelder antall personer pågår (mars 2020) her. Storbyen Wuhan ble satt i karantene fra siste del av januar 2020. Samtlige fly- og togforbindelser ble innstilt, også nærtrafikken ble innstilt. Innbyggerne ble pålagt å ikke forlate byen. Tiltakene ble i løpet av få dager utvidet til en rekke andre byer, slik at karantenen 25. januar 2020 omfattet om lag 56 millioner mennesker i 18 kinesiske byer. Aldri tidligere har det vært innført så omfattende karantenetiltak.
En rekke land, deriblant Japan og USA, fikk anledning til å evakuere sine borgere fra Wuhan-området i slutten av januar 2020.
I mars 2020 tok norske myndigheter i bruk fullmaktene i helseberedskapsloven.
I Italia ble 15 millioner mennesker i Milano, Venezia og andre områder i Nord-Italia satt i karantene i en måned fra 8. mars for å stanse spredningen av koronaviruset.
Andre effekter
I Storbritannia og USA førte viruset til økt frykt for mennesker med asiatisk utseende. 3. mars ble det rapportert at OL i Tokyo kan bli utsatt som følge av viruset. Flere idrettsarrangementer som Fotball-EM for herrer, French Open og Mesterligaen ble utsatt, mens Eurovision Song Contest 2020 ble avlyst.
I Norge har restriksjonene ført til langt færre straffesaker hos politiet enn tidligere år.
Utslippene av CO2 falt med opp mot 17 % globalt som følge tiltakene mot viruset, det skyldes særlig mindre biltrafikk, redusert aktivitet i industri, kraftproduksjon og flytrafikk bidro også.
Økonomi
I Storbritannia ble flyselskapet Flybe satt under konkursbehandling som en følge av koronavirusutbruddet. Norwegian Air Shuttle varslet 12. mars 2020 at de permitterer ca. 5 000 ansatte som følge av virusutbruddet. Scandinavian Airlines kunngjorde 15. mars 2020 planer om å stanse mesteparten av virksomheten fra 16. mars, samt permittere opptil 10,000 ansatte. Det er rundt 90 % av alle ansatte i selskapet.
I Norge var 29. mars arbeidstimer redusert med over 30 %, antallet arbeidsreiser redusert med nesten 60 % og fritidsaktiviteter med over 60 %, tallene for Sverige var henholdsvis 20, 35 % og 20 %. Dagligvarehandelen var 29. mars 30 % under normalen, mens den i Sverige var 10 % under normalt.
Restriksjonene førte i Italia og Spania til over 90 % fall i private fritidsreiser (inkludert reiser relatert til innkjøp), mens reiser til arbeid ble redusert med 60 %. For Sverige ble reiseaktiviteten redusert med 20 % og i USA med 40 %. IMF anslår verdensøkonomien vil bli redusert med 4 % i 2020, av dette 6 % i de rike landene og 1 % i de fremvoksende landene. IMFs prognose i april var at Spanias BNP vil falle med 7 %, og Italia, Storbritannia og Canada med 6 %. I første kvartal falt USAs BNP med 4,8 % (omregnet til årsbasis). Om USAs økonomi faller med så mye som 10 % (et mulig scenario for konsekvensene av nedstengingen) vil det være det største siden andre verdenskrig.
I april var arbeidsledigheten i USA oppe i 14,7 % etter at over 20 millioner mistet jobben. Størstedelen (8 millioner) av de nye arbeidsledige var innenfor overnatting og servering, 2 millioner innenfor detaljhandel og over 2 millioner innenfor midlertidige kontorjobber. Det er særlig personer i lavtlønnsjobber som har mistet jobben og halvparten av husholdningen i USA har opplevd inntektstap. I mai 2020 var ledigheten blant svarte amerikanere 17 % og 12 % blant hvite. I eldreomsorg og offentlig transport er det relativt mange svarte ansatte og disse har ikke mistet jobben. I Canada ble 2 millioner flere uten jobb i løpet av april og ledigheten nådde 13 %. I Irland var ledigheten opp i 28 %, med 50 % ledighet blant unge.
EU-kommisjonen anslo i mai at BNP i Sverige, Finland og Danmark vil falle med 6 % sammenlignet med året før. OECD anslo i juni at BNP i 2020 ville falle med 10-12 % i Storbritannia, Frankrike, Italia og Spania; 6 % i Tyskland og 1 % i Sør-Korea. Det internasjonale pengefondet (IMF) meldte i april 2021 at Norges BNP minket med under 1 % i 2020, mot vel 3 % for Danmark og knapt 3 % for Sverige. Island gikk sterkest tilbake i Norden med over 6 %. For 2021 og 2022 venter IMF at Norges økonomi vil vokse med 4 % hver år.
BNP for andre kvartal 2020 falt nær 10 % både for USA og Tyskland sammenlignet med de tre foregående månedene. Dette var det største fallet i USA siden den store depresjonen. I Tyskland er dette det største fallet siden kvartalsvise beregninger begynte i 1970.
The Economist rangerer per januar 2022 Danmark som det landet som har klart seg best økonomisk gjennom pandemien. På rangeringen er Slovenia, Sverige, Norge og Chile på de neste plassene. The Economist legger til grunn vekst i BNP, vekst i husholdningenes inntekt, vekst i aksjekursene og liten vekst i offentlig gjeld. Av 23 OECD-land på listen er Norge det eneste der offentlig gjeld har gått ned 9 prosentpoeng i andel av BNP.
Finansmarkedene
Frykten for viruset, særlig da det begynte å spre seg i Italia og Sør-Korea, førte til fall på aksjemarkedene verden over. USAs president Donald Trump hevdet at markedet falt som et resultat av demokratenes presidentkandidat-debatt mer enn som et resultat av coronaviruset. I Norge rammet børsfallet særlig flyselskapet Norwegian Air Shuttle, og 20. april ble 4 datterselskaper av Norwegian begjært konkurs. USAs sentralbank satte ned styringsrenten som en følge av virusutbruddet. Kombinasjonen av at Saudi-Arabia varslet priskrig på olje og fortsatt eksponentiell spredning av koronaviruset, førte til at Oslo børs 9. mars opplevde det største fallet siden 1987. Børser over hele verden falt kraftig denne dagen.
Stengte fabrikker i Kina og Italia førte også med seg en økonomisk risiko for selskapene som eier disse, og for kundene som er avhengige av produktene.
Det ble børskrakk på en rekke europeiske børser 12. mars 2020.
Thailand–Burma-jernbanen
Thailand–Burma-jernbanen (også kalt Dødens jernbane og Burma-Siam-jernbanen) var en 415 km lang enkelsporet jernbanestrekning med sporvidde 1 000 mm (meterspor) som forbandt jernbanenettene i Thailand og Burma (dagens Myanmar). Banen ble bygd av asiatiske tvangsarbeidere (rǒmusha) og allierte krigsfanger mellom 1942 og 1943 under ledelse av den keiserlige japanske hæren. Traséen gikk gjennom både sletteland og kupert tettvokst jungel. Banen ble bygd med håndkraft uten bruk av tyngre maskineri. Tapstallene i arbeidsstyrken var høye som følge av underernæring, sykdommer, hardt fysisk arbeid og brutalitet fra fangevokternes side. Anslagsvis omkom over 90 000 mennesker under byggingen av banen.
Koronapandemien
Finansmarkedene
The Economist har undersøkt hvor godt finansielt rustet de fremvoksende økonomiene er til å møte den økonomiske nedturen som ventes. Venezuela, Libanon, Zambia, Sri Lanka og Argentina er blant de mest utsatte landene. Ukraina, Ungarn og Sør-Afrika er også utsatt ifølge denne analysen. Botswana, Taiwan, Sør-Korea og Russland er godt rustet.
Thailand–Burma-jernbanen
Formålet med jernbanen var å gi den japanske hæren en forsyningslinje over land for felttoget i Burma. Allierte flyangrep greide flere ganger å ødelegge noen av de mange broene, men siden de fleste var bygd av treverk, var de forholdsvis enkle å reparere. Etter Japans kapitulasjon ble banen liggende ubrukt, og mesteparten av skinnegangen ble fjernet og solgt. I dag er en 130 km seksjon av banen i bruk på thailandsk side.
Historie
Allerede på slutten av 1800-tallet hadde britiske ingeniører stukket ut en mulig trasé for en jernbanelinje mellom Burma og Thailand. De anslo at det ville ta fem år å bygge banen, men kostnadsoverslagene antydet at prosjektet ikke ville lønne seg. Dét - i tillegg til tett jungel, tropiske sykdommer og mangel på veier i området gjorde at planene ble skrinlagt. På 1920-tallet var også japanerne på befaring i området med tanke på en jernbanelinje, uten at planene ble realisert.
Koronapandemien
Tilgang på kritiske forsyninger
Norske apoteker gikk tomme for munnbind i slutten av februar 2020, selv om munnbind ible sagt å ikke gi særlig god beskyttelse mot viruset. I de fleste land hvor folk brukte slike masker, var hovedmotivet primært å beskytte andre for ens egen eventuelle smitte. Støvmaske med ventil gir bedre beskyttelse, klasse FFP2 er tilstrekkelig mens FFP3 er ønsket for virus, men også disse ble utsolgt. Norske apotek gikk også tomme for Antibac. Statens legemiddelverk måtte i mars innføre rasjonering av insulin, da diabetikere hadde begynt å hamstre i frykt av mangel. Det ble også innført rasjonering av paracetamol.
Thailand–Burma-jernbanen
Bakgrunn
Japanernes raske fremrykning i Sørøst-Asia bragte styrkene til Rangoon i Burma i mars 1942. For å forsyne troppene måtte så å si alt transporteres sjøveien rundt Malayahalvøya og gjennom Malakkastredet. Tidlig i 1942 hadde japanerne startet stikking av linjen på thailandsk side, og innledende arbeid var igangsatt i april. Etter slaget ved Midway i begynnelsen av juni 1942 var den japanske marinens slagkraft betydelig svekket, og handelsskipene med forsyninger til styrkene i Burma ble stadig mer utsatt for allierte angrep. Japanernes plan var å angripe britene i India samt kutte forsyningslinjen til Kina, men for å kunne lykkes med det, trengte de en trygg og pålitelig transportlinje til Burma. Jernbanelinjen som skulle knytte det thailandske og burmesiske jernbanenettet sammen fikk nå høy prioritet, og i løpet av juni 1942 var byggingen i full igang.
Koronapandemien
Motstand mot restriksjoner
Koronavirusparty er en samling der deltakerne har til hensikt å la seg smitte av SARS-CoV-2. Noen holder også slike samlinger eller fester for å vise åpent at de er uten bekymring for å bli smittet eller for å smitte andre. Fenomenet er blitt kjent fra Storbritannia. Slike sammenkomster er eksplisitt nevnt og forbudt i standardoppsettet til nødforordning mot spredning av covid-19 utarbeidet av Nederlandse Veiligheidsraad. I Belgia ble det 15. mars 2020 meldt om slik festing aftenen før antismittetiltakene i landet skulle tre i kraft. En rekke koronafester ble organisert helt på tampen før reglenes ikrafttredelse. Den 19. mars 2020 meldte tysk politi at det hadde grepet inn og stanset en rekke koronafester i den tyske forbundsstaten Baden-Württemberg. I Staßfurt (Sachsen-Anhalt) brøt politiet opp et koronaparty 20. mars 2020 med ungdommer fra 14 til 20 år som sang «Corona, Corona». Politiet opptok deres personalia og tok dem i skole. Frankfurter Allgemeine Zeitung kommenterte at det er noen som antar at de ved å bli smittet på en fest og så være syke en tid deretter kan gå tilbake til det normale, immune for fremtidig smitte.